Documental al Planetari. Beyond the Sun
2026-06-04 18:00 - 18:30, 2026-06-11 18:00 - 18:30, 2026-06-18 18:00 - 18:30, 2026-06-25 18:00 - 18:30, 2026-07-02 18:00 - 18:30 (Europe/Paris) | Planetari de Castelló, Passeig Marítim, 1 (Grau de Castelló), Castelló, Plana Alta, 12100
Més enllà del Sol, més enllà del nostre sistema solar, hi ha planetes que orbiten al voltant d’altres estrelles: els planetes extrasolars. En aquesta projecció acompanyarem Celeste en el seu viatge per a conéixer nous mons: alguns de gelats, d’altres que orbiten dos estrelles… i aprendrem com es poden descobrir aquests planetes.
Públic: infantil i jove // Durada: 26 minuts
Més informació: Planetari de Castelló

Presentació Agenda "Amunt, Avall i Avant"
2026-06-06 11:00 - 12:00 | Llibreria El Cresol, C. del Músic Barbieri, 7,, València, 46018
Des de Famílies pel Valencià presentem l’agenda Amunt, avall i avant, una eina col·lectiva que naix amb la voluntat de visibilitzar i connectar activitats culturals en valencià pensades per a famílies, criatures i jovent. En aquesta agenda hi trobareu contacontes, tallers, música, teatre, festes i propostes diverses que ens ajuden a fer llengua, fer cultura i fer comunitat des del dia a dia, arreu del territori. Els actes de presentació de l’agenda, com aquest que es du a terme, són també moments per trobar-nos i compartir, i tenim la sort de comptar amb Maria Gargallo, que ens oferirà un taller de contacontes, una proposta pensada per a les criatures i per a gaudir en família. Amb Amunt, avall i avant continuem avançant, pas a pas, cap a una cultura viva, pròxima i en valencià, construïda entre totes i tots.

Fescamp 2026
2026-06-06 12:30 - 19:00 | Intenuclis.- Junt al C.C. Epicentre, Avinguda de l'Advocat Fausto Caruana, 37,, Sagunt, Camp de Morvedre, 46520
FESCAMP 2026 torna amb força com el festival de música en valencià del Camp de Morvedre, una cita imprescindible per a celebrar la llengua, la cultura i la música en directe. Una jornada festiva i oberta, pensada per a tots els públics, que combina sons actuals i ambient reivindicatiu en un entorn compartit. El FESCAMP és trobada, identitat i festa col·lectiva al cor de Sagunt.

Taller.- Veus i ritmes del món.
2026-06-06 17:30 - 18:30, 2026-06-07 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
La música tradicional es caracteritza per la senzillesa melòdica, per l’ús de la pregunta i la resposta, per una harmonització homofònica de les veus, per l’ús d’ostinato i per la utilització de la percussió. Aquests trets són perfectes per introduir els assistents al cant i, sobretot, al cant a veus. En paral·lel, explorarem la percussió corporal i, amb això, conceptes com la rítmica, la coordinació, la lateralitat, l’atenció o la capacitat de treballar en grup. En aquest taller, muntarem un petit repertori de música folklòrica amb origen en diversos indrets del món: combinarem moviments, cançons a veus i percussió corporal.
Activitat recomanada per a famílies amb infants a partir de 6 anys. // Durada: 1 hora
Més informació i venda d’entrades: Web Caixa Fòrum
Els xiquets i xiquets han d’anar acompanyats sempre d’un adult, que també ha de reservar una entrada per a l’activitat

Concert: La Gossa Sorda. Minigira “a Tornallom”
2026-06-06 19:30 - 23:59 | Port d’Alacant.- Moll 12, Zona Volvo, Moll 12, Zona Volvo, Alacant, L'Alacantí, 03001
Més informació: La Gossa Sorda

Visita en família: Petits músics a la recerca de les matemàtiques
2026-06-07 11:30 - 12:30, 2026-06-14 11:30 - 12:30, 2026-06-21 11:30 - 12:30, 2026-06-28 11:30 - 12:30, 2026-07-05 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
I si la música i les matemàtiques són més semblants del que sembla? I si són tan i tan semblants que per inventar-nos una melodia hem de parlar d’ones sonores, de proporcions i de càlculs? En aquesta visita dinamitzada, les matemàtiques ens ajudaran a entendre, crear i compondre música. Ho farem amb el guiatge d’una persona educadora, tot experimentant amb els interactius de l’exposició i a partir d’un joc de construcció sonora. Cantar i sumar, tocar i multiplicar, compondre i calcular… T’hi atreveixes?
Petits músics a la recerca de les matemàtiques, a partir de 4 anys.
Més informació i venda d’entrades: Web Caixa Fòrum
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat.

Visita taller familiar: Buscant l’Alícia
2026-06-07 17:30 - 19:00, 2026-06-14 17:30 - 19:00, 2026-06-21 17:30 - 19:00, 2026-06-28 17:30 - 19:00, 2026-07-05 17:30 - 19:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
En aquesta visita taller ens trucarà Lewis Carrol per telèfon, beurem d’un beuratge, ens farem grans i petits, caminarem del revés o sobre el sostre, celebrarem el nostre no aniversari i ens convertirem en un gat invisible. No us ho creieu? Tot això i moltes coses més passen al país de les meravelles, on ens endinsarem seguint els passos de l’Alícia. Plegats descobrirem el relat i els personatges d’aquest clàssic de la literatura universal per endinsar-nos en un món de creativitat i imaginació i, mitjançant diverses dinàmiques i materials diferents, ens familiaritzarem amb diferents creacions contemporànies inspirades en aquesta història.
Durada: 1 hora i 30 minuts // Activitat recomanada per a infants a partir de 5 anys. // Activitat conceptualitzada i dissenyada per la mediadora artística Teresa Rubio.
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web CaixaFòrum

Pissiganya 2026 .- Grups de joc i conversa en valencià per a famílies
2026-06-08 17:30 - 18:30 | Biblioteca d’Algirós – María Moliner, C/ del Serpis, 9, (Barri Algirós), València, València, 46021
Pissiganya és un activitat grupal en què pares i mares, juntament amb les seues criatures es reunixen una volta al mes per a jugar i conversar en valencià a partir d’una proposta ludicoartística dinamitzada per Maria Gargallo. Aquesta iniciativa s’emmarca dins del projecte Creixent al caliu (www.creixentalcaliu.com), a través del qual volen posar en valor, promoure i facilitar la transmissió lingüística i la presència social del valencià en la primera infància.
Activitat per a famílies amb xiquets i xiquetes de 0 a 5 anys
IMPORTANT: Cal inscripció prèvia. Les inscripcions s’accepten per ordre d’arribada fins a completar-ne la capacitat.
Més informació: Ajuntament de València | Creixent al caliu

Pissiganya 2026 .- Grups de joc i conversa en valencià per a famílies
2026-06-10 17:30 - 18:30 | Biblioteca de Sant Marcel·lí – Clara Santiró, C/ de Pius IX, 2, (Barri Jesús), València, València, 46017

Pissiganya 2026 .- Grups de joc i conversa en valencià per a famílies
2026-06-11 17:30 - 18:30 | Biblioteca de Benimaclet – Carola Reig, C/ de Francesc Martínez, 32 (Benimaclet), València, 46020

Artefacte: Tots els cossos formen el paisatge. Taller
2026-06-13 11:30 - 12:30, 2026-06-27 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Una obra d’art, un moble versàtil o el material d’un taller. Artefacte és totes aquestes coses: un dispositiu mòbil, a mig camí entre la instal·lació artística i el recurs pedagògic, dissenyat específicament per acollir propostes de mediació i materials educatius, creats per artistes i dinamitzats per un educador o educadora. Tots els cossos formen el paisatge és la proposta artística i de mediació dissenyada per l’artista Albert Potrony per a l’Artefacte. Aquest taller convida a imaginar i crear paisatges comuns a partir del propi cos amb relació als diferents elements escultòrics de l’Artefacte. Jugar es convertirà en una exploració individual i col·lectiva de disciplines artístiques com la instal·lació i la performance. Combina peces geomètriques rígides amb elements tous i flexibles per connectar els nostres cossos a través d’elles, transformar-nos i transformar alhora l’espai. Prova, construeix, assaja, fes, desfés i refés. Reinventa amb cada participació les possibilitats infinites de l’Artefacte!
A càrrec d’Albert Potrony, artista multidisciplinari nascut a Catalunya i resident al Regne Unit que utilitza l’escultura, la instal·lació i l’acció com a base per investigar sobre processos artístics participatius. Ha exposat en nombroses galeries i museus, incloent-hi la Tate, Serpentine Galleries, Whitechapel Gallery, South London Gallery, Gasworks, Camden Arts Centre, V&A’s (Londres), Serralves Foundation (Porto) i el Centre d’Art La Panera (Lleida).
Activitat recomanada a partir de 4 anys.
Important: Els xiquets i les xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web Caixa Fòrum

Concert. Romàntic Dimoni
2026-06-13 21:30 - 23:00 | Casa de la Cultura Marqués de González Quirós, Pg. de les Germanies, 11, Gandia, La Safor, 46702
Carles Caselles inicia una nova etapa artística amb RO.DI, l’alter ego que marca el seu debut en solitari després de Smoking Souls. Primer Moviment no és només un concert, sinó una declaració d’intencions: l’amor contra la màquina. Amb un imaginari que trenca tòpics, RO.DI es presenta com un “dimoni tendre” que aposta per l’empatia, la cura del col·lectiu i la resistència des de les coses xicotetes. Un viatge sonor que transita el rock i el post-punk, combinant força instrumental amb una lírica íntima i d’alt nivell poètic.
Més informació i venda d’entrades: Ajuntament de Gandia

Visita familiar guiada + taller
2026-06-14 11:00 - 12:30 | Jardí Botànic de València, C/ Quart 80, València, L'Horta, 46008
L’arribada de la primavera i l’estiu al Jardí Botànic és una explosió de vida que transforma aquest oasi en un festival de colors i aromes. Un jardí que dóna vida i que convida a descobrir-lo amb les seues visites guiades de cap de setmana.
Públic familiar | durada 1.30 h, inclou taller | aformanet limitat a 25 participants.
Més informació, reserva i abonament: Jardí Botànic

Cinema. Mavka, la guardiana del bosc.
2026-06-21 11:30 - 13:00 | Teatre Serrano, Gandia, Pg. de les Germanies, 29, Gandia, La Safor, 46702
Més enllà de les altes muntanyes Negres, s’estén un regne poblat per criatures fantàstiques. Mavka, la guardiana d’aquest bosc encantat, té com a missió protegir la natura de qualsevol intrusió, fins i tot per part dels humans. Un bon dia, coneix Lucas, un jove amant de la música que s’ha perdut. Junts emprenen una història d’amor sense tindre en compte les conseqüències que recauran sobre el regne. Podrà Mavka salvar el bosc?
Durada: 90 min
Ucraïna | 2023 // Direcció: Aleksandra Ruban, Oleh Malamuzh

Aplec de la Safor
2026-06-23 10:00 - 23:59 | Bellreguard, Bellreguard, 46713
Bellreguard es convertirà en l’epicentre comarcal de la cultura i la reivindicació lingüística amb una nova edició de l’Aplec de la Safor per la Llengua, que tindrà lloc el 23 de juny, coincidint amb la Nit de Sant Joan. Organitzat per Joves pel Valencià amb el suport de l’Ajuntament, l’Aplec oferirà una jornada gratuïta i oberta a tots els públics amb música en directe, cultura popular, espais de debat i activitats festives, consolidant-se com un punt de trobada per a defensar l’ús social del valencià i enfortir els llaços comarcals. Una cita marcada al calendari per viure una nit especial de festa, identitat i compromís amb la llengua a la Safor.

Maror Fest
2026-06-26 15:00 - 2026-06-27 23:59 | Partides Puntes del Moro.- Vila Joiosa, Partides Puntes del Moro, Vila Joiosa, Marina Baixa, 03570
El Maror Fest tornarà els dies 26 i 27 de juny a la platja de les Puntes dels Moros, a La Vila Joiosa, amb una clara aposta per la música en valencià. Entre els noms destacats hi trobem La Fúmiga, que oferirà un dels concerts més especials de la seua gira de comiat L’últim abraç; El Diluvi, referent del mestissatge mediterrani; i Cactus, que aportaran el seu so urbà i festiu. També hi seran Esther, una de les veus més prometedores del pop valencià, i Naina, amb una proposta fresca i actual. Un festival mediterrani que combina talent, arrel i estiu.
Públic jove i públic en general
